1. **Úvod**
   1. **Účel dokumentu s požiadavkami**

Táto špecifikácia popisuje funkčné požiadavky a návrh implementácie webovej aplikácie CIT, systému na prihlasovanie sa na školiace kurzy. Dokument je určený pre všetkých používateľov tejto aplikácie, zadávateľa zadania a štvorčlenný tím Caviar-IT (študenti FMFI), ktorý bude starý existujúci softvér prerábať a implementovať.

* 1. **Rozsah systému a jeho funkcie**

Aplikácia bude slúžiť pre správu školení a prihlasovanie sa na školenia organizované univerzitnými pracoviskami. Systém má za úlohu umožniť používateľom vytvárať jednotlivé kurzy a prihlasovať sa na ne. Existovať bude 6 rôznych rolí, ktoré popisujú práva používateľov, od základného návštevníka až po superadministrátora. Po prihlásení do system bude možné filtrovať a prezerať kurzy, na ktoré sa dá prihlásiť, a nastaviť notifikáciu, ktorá oznámi uvoľnenie miesta v kurze, ktorý bol už plný.

* 3. **Prehľad zvyšku dokumentu**

V druhej kapitole je všeobecný popis softvéru, náhľad na systém z perspektívy, stručný opis funkcionality, užívateľské role, všeobecné obmedzenia a predpoklady závislostí. V tretej kapitole sú obsiahnuté všetky požiadavky na systém.